Diari Oficial de la Generalitat Valenciana


Sumari del DOGV 2576, del 01-09-1995 (1995/835937)

ORDRE d'1 de juny de 1995, de la Conselleria d'Economia i Hisenda, per la qual acorda la desafectació de la Conselleria d'Obres Públiques, Urbanisme i Transports d'una parcel·la de 202,64 m2, situada a Llíria, partida de la Buitrera, carretera comarcal C-3322 de Llíria a Chiva, punt quilomètric 94 i la seua alienació, prèvia declaració d'alienabilitat, a la Sra. Asunción Marco Conejero.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/01/(1)/dof/vci/html**

### Dades del document

Número de DOGV
:   2576

Data del DOGV
:   01-09-1995

Secció del DOGV
:   DISPOSICIONS GENERALS

Número del document
:   1995/835937


Data del document
:   01-06-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE d'1 de juny de 1995, de la Conselleria d'Economia i Hisenda, per la qual acorda la desafectació de la Conselleria d'Obres Públiques, Urbanisme i Transports d'una parcel·la de 202,64 m2, situada a Llíria, partida de la Buitrera, carretera comarcal C-3322 de Llíria a Chiva, punt quilomètric 94 i la seua alienació, prèvia declaració d'alienabilitat, a la Sra. Asunción Marco Conejero.   
La Generalitat Valenciana, a sol·licitud de la Sra. Asunción Marco Conejero, alienarà a aquesta una parcel·la de 202,64 m2, situada a Llíria, partida de la Buitrera, carretera comarcal C-3322 de Llíria a Chiva, punt quilomètric 94.  
La parcel·la esmentada es troba en l'actualitat afectada a la Conselleria d'Obres Públiques, Urbanisme i Transports, i el secretari general d'aquesta ha sol·licitat la desafectació per no ser ja d'utilitat pública per a l'explotació de la carretera a què servia.  
La Sra. Asunción Marco Conejero és propietària dels terrenys confrontants amb la parcel·la en qüestió, i aquesta és inedificable per trobar-se dins de la zona de protecció de la carretera C-3322, d'acord amb l'article 33 de la Llei 6/1991 de la Generalitat Valenciana, de 27 de març, de Carreteres de la Comunitat Valenciana.  
El Servei de Gestió Immobiliària d'aquesta conselleria informa que el valor del terreny objecte d'aquesta alienació és de 243.168 pessetes.   
Per això, a proposta de la Direcció General de Patrimoni i Nòmines, i per aplicació dels articles 31, 21, 37 i 67 de la Llei 3/1986, de 24 d'octubre, de Patrimoni de la Generalitat Valenciana, i d'acord amb els altres informes que hi ha a l'expedient  
ORDENE  
Article primer  
Desafectar de la Conselleria d'Obres Públiques, Urbanisme i Transports una parcel·la de 202,64 m2, situada a Llíria, partida de la Buitrera, carretera comarcal C-3322 de Llíria a Chiva, p.k. 94.  
Article segon  
Aprovar la taxació dels terrenys en qüestió, efectuada pel Servei de Gestió Immobiliària d'aquesta conselleria, que fixa el valor d'aquests en 243.168 pessetes.  
Article tercer  
Declarar amb caràcter previ l'alienabilitat de la parcel·la en qüestió descrita en l'article següent.  
Article quart  
Acordar la segregació i l'alienació, a favor de la Sra. Asunción Marco Conejero, d'uns terrenys inedificables, situats a Llíria, partida de la Buitrera, carretera comarcal C-3322 de Llíria a Chiva, p.k. 94, de 202,64 m2 de superfície, i forma sensiblement rectangular. Confronta: al davant entrant, en una línia de 19,15 metres, amb la finca matriu de la qual se segrega; a la dreta entrant, en una línia d'11,50 metres, amb terrenys de la Sra. Asunción Marco Conejero; a l'esquerra entrant, en una línia de 10,85 metres, amb la mateixa propietària, i al fons entrant, en una línia de 18 metres, amb la mateixa propietària.  
Aquesta finca se segrega de la que a continuació es descriu, i que figura inscrita en el Registre de la Propietat de Llíria, en el tom 1.266 de l'arxiu, llibre 389 de l'Ajuntament de Llíria, foli 172, finca 39.164, inscripció primera.  
Parcel·la de terreny de naturalesa rústica, de 323 m2 de superfície, amb forma de quadrilàter, pertanyent en l'actualitat a la urbanització La Buitrera al terme municipal de Llíria, amb façana de 20 metres a la carretera C-3322 de Llíria a Chiva, p.k. 94. Confronta: per la resta de la finca amb propietat de la Sra. Asunción Marco Conejero, dins de la qual es troba encastat.  
Article cinqué  
La venda, que necessàriament es formalitzarà en escriptura pública, es realitzarà per un preu de 243.168 pessetes.  
Les despeses i els impostos que se'n deriven seran pagats per les parts segons la llei.  
Article sisé  
El Servei de Patrimoni de la Direcció General de Patrimoni i Nòmines, realitzarà els tràmits necessaris per a fer efectiva aquesta ordre.  
València, 1 de juny de 1995  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI